**ปุลยา** (อิตาลี: *Puglia*) หรือ **อาปูเลีย** เป็นแคว้นหนึ่งในยี่สิบแคว้นของประเทศอิตาลี อยู่ทางตะวันออกเฉียงใต้ของประเทศ มีอาณาเขตจรดทะเลเอเดรียติกทางทิศตะวันออก จรดทะเลไอโอเนียนทางทิศตะวันออกเฉียงใต้ และจรดช่องแคบโอตรันโตและอ่าวตารันโตทางทิศใต้ ส่วนใต้สุดของแคว้นเป็นคาบสมุทรเล็ก ๆ ที่มีชื่อว่าซาเลนโต มีรูปร่างคล้ายกับส้นรองเท้าหากเปรียบอิตาลีเป็นรองเท้าบูต

แคว้นปุลยามีพื้นที่ทั้งหมด 19,358 ตารางกิโลเมตร (7,474 ตารางไมล์) และมีประชากรอาศัยอยู่ประมาณ 4 ล้านคน มีอาณาเขตทางพื้นดินจรดแคว้นโมลีเซทางทิศเหนือ จรดแคว้นคัมปาเนียทางทิศตะวันตก และจรดแคว้นบาซีลีคาตาทางทิศตะวันตกเฉียงใต้ ประเทศที่อยู่ใกล้เคียงได้แก่ โครเอเชีย บอสเนียและเฮอร์เซโกวีนา มอนเตเนโกร แอลเบเนีย และกรีซซึ่งตั้งอยู่อีกฝั่งหนึ่งของทะเลเอเดรียติกและทะเลไอโอเนียน แคว้นนี้มีอาณาเขตขยายไปทางตอนเหนือถึงมอนเตการ์กาโน และเป็นสถานที่ปฏิบัติการครั้งสุดท้ายในสงครามพิวนิกครั้งที่สอง

ภูมิศาสตร์
----------

พื้นที่การ์กาโน
แคว้นปุลยาตั้งอยู่ตอนปลายสุดของคาบสมุทรอิตาลีทางด้านทิศใต้ ครอบคลุมพื้นที่ 19,357 ตารางกิโลเมตร ซึ่งมีพื้นที่เรียบและที่เนินเขาต่ำ ๆ ส่วนพื้นที่ที่เป็นภูเขามีเพียงแถบการ์กาโนที่ยื่นออกไปในทะเลและมอนตีดาอูนีที่ตั้งอยู่ทางตอนเหนือของแคว้น แต่จะไม่มีพื้นที่ที่สูงกว่า 1,150 เมตร เป็นแคว้นที่มีพื้นที่ภูเขาน้อยที่สุดในประเทศอิตาลี ส่วนลักษณะภูมิอากาศ แคว้นปุลยามีอากาศร้อนและแห้งในฤดูร้อน มีฝนตกในฤดูหนาว มีปริมาณน้ำฝนประมาณ 500 มิลลิเมตรต่อปี

การแบ่งเขตการปกครอง
-------------------

แคว้นปุลยาแบ่งเขตการปกครองออกเป็น 6 จังหวัด แต่ละจังหวัดประกอบด้วยเทศบาลรวมทั้งหมด 258 แห่ง แบ่งออกเป็นจังหวัดบารี 41 เทศบาล, จังหวัดบรินดีซี 20 เทศบาล, จังหวัดฟอจจา 61 เทศบาล, จังหวัดเลชเช 97 เทศบาล, จังหวัดตารันโต 29 เทศบาล และจังหวัดบาร์เลตตา-อันเดรีย-ตรานี 10 เทศบาล

| จังหวัด | เมืองหลัก | พื้นที่ (ตร.กม.) | ประชากร (คน) | ความหนาแน่น (คน/ตร.กม.) |
| --- | --- | --- | --- | --- |
| จังหวัดตารันโต | ตารันโต | 2,430 | 580,481 | 238.9 |
| จังหวัดบรินดีซี | บรินดีซี | 1,840 | 402,891 | 219.0 |
| จังหวัดบาร์เลตตา-อันเดรีย-ตรานี | บาร์เลตตา อันเดรีย และตรานี | 1,543 | 390,925 | 252.8 |
| จังหวัดบารี | บารี | 3,821 | 1,252,249 | 327.4 |
| จังหวัดฟอจจา | ฟอจจา | 6,965 | 640,498 | 92.0 |
| จังหวัดเลชเช | เลชเช | 2,759 | 812,658 | 294.0 |
|

อ้างอิง
-------

1. ↑  "Regional gross domestic product by NUTS 2 regions - million". Eurostat. สืบค้นเมื่อ 8 September 2013.
2. ↑  EUROPA – Press Releases – Regional GDP per inhabitant in 2008 GDP per inhabitant ranged from 28% of the EU27 average in Severozapaden in Bulgaria to 343% in Inner London เก็บถาวร กุมภาพันธ์ 12, 2012 ที่ เวย์แบ็กแมชชีน
3. 1 2  "ประกาศสำนักงานราชบัณฑิตยสภา เรื่อง กำหนดชื่อประเทศ ดินแดน เขตการปกครอง และเมืองหลวง" (PDF). *ราชกิจจานุเบกษา*. **139** (พิเศษ 205 ง). 1 กันยายน 2565.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**แคว้นปุลยา**

วิกิท่องเที่ยว มีคำแนะนำการท่องเที่ยวสำหรับ ***Apulia***

* เว็บไซด์อย่างเป็นทางการของแคว้นปุลยา (อิตาลี)
* เว็บไซด์ท่องเที่ยวของแคว้นปุลยา

| * ด
* ค
* ก
แคว้นในประเทศอิตาลี |
| --- |
| แคว้น | คัมปาเนีย  **·**  คาลาเบรีย  **·**  ตอสคานา  **·**  บาซีลีคาตา  **·**  ปีเยมอนเต  **·**  ปุลยา  **·**  มาร์เค  **·**  โมลีเซ  **·**  ลอมบาร์เดีย  **·**  ลัตซีโย  **·**  ลีกูเรีย  **·**  เวเนโต  **·**  อาบรุซโซ  **·**  อุมเบรีย  **·**  เอมีเลีย-โรมัญญา | แคว้นในอิตาลีแคว้นในอิตาลี |
| แคว้นปกครองตนเอง | ซาร์ดิเนีย  **·**  ซิซิลี  **·**  เตรนตีโน-อัลโตอาดีเจ  **·**  ฟรียูลี-เวเน็ตเซียจูเลีย  **·**  วัลเลดาออสตา |